**Likumprojekta “Grozījumi Informācijas atklātības likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi Informācijas atklātības likumā” (turpmāk – likumprojekts) izstrādāts, pamatojoties uz Ministru kabineta 2016.gada 5.janvāra sēdes protokollēmuma (prot.Nr.1 28.§) “Likumprojekts “Oficiālās elektroniskās adreses likums” (turpmāk – protokollēmums) 11.3.2.apakšpunktā doto uzdevumu Tieslietu ministrijai sagatavot un līdz 2017.gada 1.janvārim iesniegt noteiktā kārtībā Ministru kabinetā likumprojektu “Grozījumi Informācijas atklātības likumā”, paredzot iespēju pieprasīt ierobežotas pieejamības informāciju arī, izmantojot oficiālo elektronisko adresi, un sniegt pieprasīto ierobežotas pieejamības informāciju elektroniski personas oficiālajā elektroniskajā adresē, izņemot, ja persona izteikusi lūgumu atbildi saņemt papīra dokumenta formā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik Informācijas atklātības likuma 11.panta pirmā un ceturtā daļa noteic, kādā veidā persona var pieprasīt informāciju, proti – informāciju var pieprasīt rakstveidā (šā likuma izpratnē – papīra dokumenta formā), mutvārdos vai elektroniskā veidā (šā likuma izpratnē – izmantojot elektroniskos saziņas līdzekļus, tai skaitā elektronisko pastu un oficiālo elektronisko adresi), savukārt ierobežotas pieejamības informāciju pieprasa rakstveidā. Attiecībā uz to, kādā veidā tiek izsniegta pieprasītā informācija, Informācijas atklātības likuma 11.2 panta pirmā daļa paredz, ka pieprasīto informāciju izsniedz mutvārdos, rakstveidā vai, ja tas iespējams, izmantojot elektroniskos saziņas līdzekļus. Ierobežotas pieejamības informāciju izsniedz rakstveidā.2016.gada 16.jūnijā Saeima pieņēma Oficiālās elektroniskās adreses likumu, kas spēkā stāsies 2018.gada 1.martā un ar kuru tiek ieviests jauns veids, kā valsts iestāde un privātpersona īsteno savstarpējo elektronisko saziņu un elektronisko dokumentu apriti, proti, - izmantojot oficiālo elektronisko adresi. Kā izriet no Oficiālās elektroniskās adreses likuma, oficiālā elektroniskā adrese tiek izmantota elektroniskajā saziņā un elektronisko dokumentu apritē, līdz ar to tas ir uzskatāms par vienu no elektroniskajiem veidiem. Tas savukārt nozīmē, ka nav nepieciešams papildināt Informācijas atklātības likuma 11.panta pirmajā daļā un 11.2 panta pirmās daļas pirmajā teikumā doto informācijas pieprasījuma un izsniegšanas veidu uzskaitījumu (par informācijas izsniegšanas veidiem skatīt skaidrojumu par likumprojekta 2.pantu) . Šis jaunais saziņas un dokumentu aprites veids (oficiālās elektroniskās adreses izmantošana) tiek aptverts ar Informācijas atklātības likumā minēto jēdzienu "elektronisks veids", līdz ar to attiecībā uz vispārējiem informācijas pieprasīšanas/izsniegšanas nosacījumiem grozījumi nav nepieciešami. Proti, Informācijas atklātības likuma 11.panta pirmajā daļā minētais informācijas pieprasījuma veidu uzskaitījums nav jāpapildina, lai privātpersonai būtu tiesības informāciju pieprasīt, izmantojot oficiālo elektronisko adresi. Taču grozījumus nepieciešams izdarīt attiecībā uz ierobežotas pieejamības informācijas pieprasīšanu/izsniegšanu, tādējādi nodrošinot, ka šādu informāciju var pieprasīt/izsniegt ne tikai rakstveidā, bet arī elektroniskā veidā, ievērojot Oficiālās elektroniskās adreses likumā noteikto kārtību.Ar likumprojekta **1.pantu** tiek papildināts ierobežotas pieejamības informācijas pieprasījuma veidu uzskaitījums. Informācijas atklātības likuma 11.panta ceturtās daļas pirmais teikums tiek izteikts jaunā redakcijā, nosakot, ka ierobežotas pieejamības informāciju turpmāk varēs pieprasīt ne tikai rakstveidā, kā tas ir bijis līdz šim, bet arī elektroniskā veidā, ievērojot Oficiālās elektroniskās adreses likumā noteikto kārtību, proti, izmantojot oficiālo elektronisko adresi. Ņemot vērā, ka Informācijas atklātības likuma izpratnē ar elektronisko veidu tiek saprasta arī "parastā" elektroniskā pasta izmantošana, konkrētajā grozījumā nepieciešams precizēt, kurš tieši elektroniskais veids ir izmantojams ierobežotas pieejamības informācijas pieprasīšanā, izslēdzot iespēju šādu informāciju pieprasīt, izmantojot "parasto" elektronisko pastu. Ar likumprojekta **2.pantu** jaunā redakcijā tiek izteikta Informācijas atklātības likuma 11.2 panta pirmā daļa. Ņemot vērā, ka jau Paziņošanas likumā ir noteikti veidi, kādā dokuments tiek paziņots, un arī Oficiālās elektroniskās adreses likumā ir regulējums par to, kā notiek elektroniskā saziņa un elektronisko dokumentu sūtīšana/saņemšana, nav nepieciešams arī Informācijas atklātības likumā uzskaitīt atsevišķus informācijas izsniegšanas veidus, kā tas ir šobrīd (11.2 panta pirmās daļas pirmais teikums). Proti, turpmāk, izsniedzot pieprasīto informāciju, jāņem vērā Paziņošanas likumā un Oficiālās elektroniskās adreses likumā noteiktā kārtība. Ar konkrēto grozījumu tiek izpildīts arī Ministru kabineta dotais uzdevums paredzēt iespēju pieprasīto ierobežotas pieejamības informāciju izsniegt ne tikai rakstveidā, bet arī, izmantojot oficiālo elektronisko adresi.Saskaņā ar Oficiālās elektroniskās adreses likuma 12.panta pirmo daļu valsts iestāde un privātpersona elektroniski sazinās un nosūta elektronisko dokumentu, izmantojot oficiālo elektronisko adresi, ja ir aktivizēts oficiālās elektroniskās adreses konts, proti, oficiālās elektroniskās adreses izmantošana ir prioritāra, salīdzinot ar citām savstarpējās saziņas formām, un nekādi izņēmuma gadījumi, kad attiecīgā kārtība nebūtu piemērojama, šajā likumā nav minēti. Līdz ar to konkrētais regulējums attiecināms arī uz informācijas izsniegšanu, kas notiek saskaņā ar Informācijas atklātības likuma normām. Ja personai ir aktivizēts oficiālās elektroniskās adreses konts, iestāde pieprasīto informāciju nosūta uz šo kontu, izmantojot oficiālo elektronisko adresi. Gadījumā, ja personai ir aktivizēts oficiālās elektroniskās adreses konts, taču persona ir izteikusi lūgumu pieprasīto informāciju saņemt kādā citā veidā, iestāde saskaņā ar labas pārvaldības principu informāciju var izsniegt personas norādītajā veidā, vienlaikus ņemot vērā normatīvajos aktos noteiktās prasības attiecībā uz vispārpieejamas un ierobežotas pieejamības informācijas izsniegšanas kārtību.Saskaņā ar Oficiālās elektroniskās adreses likuma pārejas noteikumiem valsts iestādei un rezerves karavīram oficiālās elektroniskās adreses izmantošana ir obligāta, sākot ar 2018.gada 1.jūniju. Obligāta prasība izmantot oficiālo elektronisko adresi no 2020.gada 1.janvāra ir reģistros reģistrētam tiesību subjektam, zvērinātam tiesu izpildītājam, maksātnespējas procesa administratoram un tiesām, kas izskata civillietas, krimināllietas, administratīvās lietas un administratīvo pārkāpumu lietas, kā arī Satversmes tiesai. Savukārt 14 gadu vecumu sasniegušai fiziskai personai, kas reģistrēta Iedzīvotāju reģistrā, un reģistros nereģistrētai personai būs tiesības (nevis pienākums) izveidot oficiālo elektronisko adresi no 2018.gada 1.jūnija, līdz ar to arī izmantot oficiālo elektronisko adresi šīs personas varēs, sākot no 2018.gada 1.jūnija.Ņemot vērā minēto, ar likumprojekta 3.pantu pārejas noteikumi tiek papildināti ar 10. un 11.punktu, nosakot ar Oficiālās elektroniskās adreses likuma pārejas noteikumiem saskaņotus termiņus, sākot ar kuriem privātpersonas un valsts iestādes informāciju varēs pieprasīt un izsniegt, izmantojot oficiālo elektronisko adresi. |
| 3. | Projekta izstrādē iesaistītās institūcijas | Tieslietu ministrija. |
| 4. | Cita informācija | Nav. |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes iestādes un privātpersonas. |
| 2. | Tiesiskā regulējuma ietekme uz tautsaimniecību un administratīvo slogu | Prognozējams, ka administratīvais slogs samazināsies gan valsts pārvaldes iestādēm, gan privātpersonām, jo oficiālās elektroniskās adreses izmantošana turpmāk būs prioritāra, salīdzinot ar citiem saziņas veidiem starp iestādi un privātpersonu. It īpaši šis slogs varētu samazināties attiecībā uz ierobežotas pieejamības informācijas pieprasīšanu un izsniegšanu, jo turpmāk personai būs tiesības ierobežotas pieejamības informāciju pieprasīt ne tikai rakstveidā, kā tas ir tagad, bet arī, izmantojot oficiālo elektronisko adresi. Savukārt iestāde varēs šo pieprasīto informāciju izsniegt, izmantojot oficiālo elektronisko adresi. Tā kā nav iespējams paredzēt, cik daudz privātpersonas izveidos oficiālo elektronisko adresi un aktivizēs oficiālās elektroniskās adreses kontu, nevar arī prognozēt, cik liels būs šis administratīvā sloga samazinājums. Tāpat arī nevar paredzēt, cik daudzos gadījumos iestāde varēs pieprasīto informāciju nosūtīt privātpersonai, izmantojot oficiālo elektronisko adresi, un cik daudz privātpersonas izveidoto oficiālo elektronisko adresi vispār izmantos saziņai ar valsts iestādēm. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Cita informācija | Nav. |
|  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **n-tais gads** | Turpmākie trīs gadi (*euro*) |
| **n+1** | **n+2** | **n+3** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |
| 1.2. valsts speciālais budžets |   |   |   |   |   |
| 1.3. pašvaldību budžets |   |   |   |   |   |
| 2. Budžeta izdevumi: |   |   |   |   |   |
| 2.1. valsts pamatbudžets |   |   |   |   |   |
| 2.2. valsts speciālais budžets |   |   |   |   |   |
| 2.3. pašvaldību budžets |   |   |   |   |   |
| 3. Finansiālā ietekme: |   |   |   |   |   |
| 3.1. valsts pamatbudžets |   |   |   |   |   |
| 3.2. speciālais budžets |   |   |   |   |   |
| 3.3. pašvaldību budžets |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |   |   |   |   |
|   |   |   |   |
|   |   |   |   |
| 5. Precizēta finansiālā ietekme: | X |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Ņemot vērā, ka nav iespējams prognozēt, kāda būs oficiālās elektroniskās adreses izveidošanas un izmantošanas aktivitāte no privātpersonu puses, nevar paredzēt, cik lielā mērā tiks ietekmēts valsts pārvaldes iestāžu darbs. Proti, cik lielā mērā samazināsies nepieciešamība informāciju privātpersonām izsniegt rakstveidā, tādējādi samazinot izmaksas, kas rodas, sagatavojot un nosūtot dokumentus papīra formā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projektu tiks ievietota Tieslietu ministrijas mājaslapā, lai sabiedrības pārstāvji var rakstiski sniegt viedokli par likumprojektā iekļauto regulējumu. |
| 2. | Sabiedrības līdzdalība projekta izstrādē | Lai informētu sabiedrību par likumprojektu un dotu iespēju izteikt par to viedokļus, 2016.gada \_\_.\_\_\_\_\_\_ likumprojekts saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 13. punktu tika ievietots Tieslietu ministrijas mājaslapā. Sabiedrības pārstāvjiem tika nodrošināta iespēja līdzdarboties likumprojekta izstrādē, līdz 2016.gada \_\_.\_\_\_\_\_\_ sniedzot rakstiski viedokli par likumprojektā iekļauto regulējumu, kā arī priekšlikumus likumprojekta uzlabošanai. |
| 3. | Sabiedrības līdzdalības rezultāti | *Tiks papildināts likumprojekta izstrādes gaitā.* |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Atbilstoši Informācijas atklātības likuma 1.panta 4.punktā noteiktajam – ikviena iestāde, kā arī persona, kas īsteno pārvaldes funkcijas un uzdevumus, ja šī persona informācijas apritē ir saistīta ar attiecīgo funkciju un uzdevumu izpildi. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas valsts institūcijas netiek radītas, esošās institūcijas netiek likvidētas vai reorganizētas.Valsts pārvaldes iestāžu funkcijas ar likumprojektu netiek paplašinātas vai sašaurinātas, līdz ar to arī nav paredzēta ietekme uz valsts pārvaldes iestāžu cilvēkresursiem. |
| 3. | Cita informācija | Nav. |

Tieslietu ministrs Dzintars Rasnačs

Iesniedzējs:

Tieslietu ministrijas

valsts sekretārs Raivis Kronbergs

03.10.2016. 15.54

1553

Z.Pērkone

67036985, Zane.Perkone@tm.gov.lv